Չորս վնասակար սովորություն, որոնք աղքատության են հանգեցնում » Հայացք լրատվական վերլուծական կենտրոն\n28 հուլ 2017 21:22\nՍովորություն առաջին. աղքատները միշտ մեղավորներ են փնտրում\nԱղքատ մարդը երբեք պատասխանատվություն չի ստանձնում։ Ամենայն հավանականությամբ՝ նա իր անհաջողություններում կմեղադրի գործընկերներին, ղեկավարին կամ նույնիսկ համակարգին, քան կընդունի իր պարտությունը։ Աղքատն այսպես է մտածում. «Եթե ՆՐԱՆՔ չլինեին, ես վաղուց հաջողակ կլինեի», «Ինձ ԲՈԼՈՐԸ խանգարում են, ես ոչինչ չեմ կարող անել»։\nՍովորություն երկրորդ. ժամանակ ձգել\nՄանկուց մեզ սովորեցնում են ժողովրդական հայտնի «իմաստությունը»՝ «Յոթ անգամ չափիր, մեկ անգամ կտրիր»։ Ժամանակն անցնում է, իսկ դուք դեռ մտածում եք, չափում եք։ Եվ, ի վերջո, հայտնվում է ավելի նախաձեռնող մեկը, որը «պոկում է» ձեր կտորն ու տանում։ Հաղթում է նա, ով չի վախենում առաջին քայլն անել ու ռիսկի դիմել, նա, ով օգտագործում է իր գաղափարները, ոչ թե թաղում իր հիշողության խորքերում։ Աղքատի մտածողություն ունեցող մարդը միշտ ժամանակ է ձգում, իսկ սեփական անգործության պատճառ կրկին համարում ուրիշներին։\nՍովորություն երրորդ. գործել հաստատապես\nԱղքատները ռիսկի չեն դիմում։ Նրանք նախընտրում են կայուն, թեկուզ եւ ոչ մեծ եկամուտը։ Արդյունքում այպես էլ ապրում են՝ աշխատավարձից աշխատավարձ, փոխարենը՝ կայունության թվացյալ «թեւի տակ»։\nՍովորություն չորրորդ. անվճար ուսուցում\nԱղքատների տիպիկ ներկայացուցիչը գրանցված է հսկայական թվով անվճար թրեյնինգների ու սեմինարների, որոնց մեծ մասին նա այդպես էլ ներկա չի լինի։ Արդյունքում մարդն ապրում է ուսուցման պատրանքով, իսկ գործնականում ոչ մի զարգացում չկա։ Հաջողակ ձեռներեց դառնալու համար անհրաժեշտ է կենդանի շփում խորհրդատուի հետ, նպատակին հասնելու գործողությունների հստակ ընթացք է անհրաժեշտ։ Թրեյնինգի արժեքը ոչ միայն ապագա հաջողության ցուցիչն է, այլեւ ձեր շարժառիթի արժեքը։